Den Vest-Sjællandske Avis, 1817-09-13
Jfølge andre Beretninger skal Brion ikke selv være afseilet til Orinoco, men blot have afsendt en Deel af sin Flotille dertil til Bolivars Understøttelse, som klagede over at Spanierne havde Overmagten paa Floden ved sit større Antal af Krigskibe, hvilke de betiente sig af til at indpakke og bortføre deres Effecter og Rigdomme i Guiana. Brion selv derimod skal med sin Flode være afseilet til Nordamerika for at understøtte en høist besynderlig og mærkværdig Expedition, som den bekiente Jnsurgent General Mac-Gregor foretager sig: denne tappre Jrlænder, som havde commanderet Jnsurgenterne i Venezuela indtil Bolivar paatog sig Over-Commanden, afreiste til Nordamerika, langtfra ikke, som man havde foregivet, fordi han var bleven ueenig med de andre Generaler; men for at hverve Tropper og tilveiebringe nye Understøttelser i dette Land; han begav sig til Staden, Charlestown i Sydcarolina, hvor det lykkedes ham saa godt at han i Juni kunde afseile derfra med en Mængde Frievillige for at agere mod Spanierne; men istedet for at seile dermed tilbage til Venezuela saa besatte han pludselig Øen Amalia, som ligger ved den nordøstligste Kyst af Øst Florida, ligefor Mundingen af Floden St. Mary, som adskiller dette Land fra den sydligste nordamerikanske Stat Georgien; og hvorfra han truede at ville angribe og bemægtige sig den spanske Hovedstad i Øst Florida St. Augustin. Spanierne blev forfærdede over dette nye Angreb, og afsendte strax Skibe fra Havannah til Stadens Undsætning. At Mac-Gregor kunde have Held til at hverve saamange Frivillige i Nordamerika til dette Foretagende viser, at man ikke i denne Stat troer at Jnsurgenternes Sager staae paa en saa slet Fod, og at denne Expedition kunde udrustes og afseile under den nordamerikanske Regierings Øine, og uagtet alle de Forestillinger, som ere gjorte mod slige Udrustninger fra den spanske Regierings Side, røder hvilken Aand der hersker i det amerikanske Cabinet. Da det ikke synes at være saa hensigtsmæssigt for Republiken Venezuela at giøre Spanierne en Diversion paa denne Kant, saa ere nogle af den Mening, at Expeditionen er foretaget for ved ogsaa at bringe begge Floriderne i OprørsTilstand, at giøre Spanien saameget meer villige til at aftræde disse Colonier til Friestaterne, hvorom der saa ofte og længe har været underhandlet, og som er et vigtigt politisk Formaal for den nordamerikanske Republik, da baade Floriderne høre til dens naturlige Grændse, og da deres Besiddelse, desuden vilde give den, formedelst Øst-Floridasudstrakte Beliggenhed i den mexicanske Havbugt, en fuldkommen Overvægt paa dette Hav og i Vestindien. Men det er høist mærkeligt, at amerikanske Blade have paa engang forandret deres Tone, og at de som stedse have antaget sig de spanske Jnsurgenteres Sag, nu begynde at tale ufordeelagtigt om disse. Saaledes fortælle de sidste Tidender fra Nyevork lutter ugunstige Omstændigheder om Mac-Gregors Expedition, der siges, at han har forsømt den beqvemme Tid til at erobre Augustin, at han vil neppe i lang Tid være i Stand tilat holde Øen Amalia besat, at hans Tropper begaae store Udsvævelser og at Planteurerne i Floridehave udbedet sig Tilladelse til at bringe deres Slaver i Sikkerhed i de forernede Stater. Denne Forandring i de amerikanske Blades Tone lader sig maaskee forklare deraf, at Jnsurgenterne søge og synes at finde Understøttelse hos en anden Stat, som nærmere skal blive omtalt, og som synes at ville rode Avisskriverne og Staterne dybere ind i Politiken, end det maaskee kan være de første tilladt, og de sidstes Rolighed kunne giøre ønskelig. (Forts.)